Κώστας Παπανικολάου

Ο Κωστας Παπανικολάου (γενν. Τρίκαλα, 31 Ιουλίου 1990) είναι Έλληνας διεθνής καλαθοσφαιριστής, ο οποίος αγωνίζεται ως σμολ φόργουορντ / πάουερ φόργουορντ για τον Ολυμπιακό. Έχει ύψος 2.05 μ. Aναγνωρίστηκε ως ο Καλύτερος  Αμυντικός της Ευρωλίγκας το 2018 από το Eurohoops.net

Σταδιοδρομία σε συλλόγους
Ο Παπανικολάου ξεκίνησε να παίζει μπάσκετ σε μικρή ηλικία στις εφηβικές ομάδες του Πρωτέα Γρεβενών και του Άρη και έκανε το ντεμπούτο του στο Ελληνικό Πρωτάθλημα Α1 με τον Άρη τη σεζόν 2008-09. Το 2009, πήρε τον τίτλο του Πολυτιμότερου Παίκτη κάτω των 22 του Ελληνικού Πρωταθλήματος και επίσης πήρε μετεγγραφή στον Ολυμπιακό.

Τη σεζόν 2011-12, κατέκτησε με τον Ολυμπιακό την Ευρωλίγκα στην Κωνσταντινούπολη, όπου αναδείχθηκε Πολυτιμότερος Παίκτης του τελικού, καθώς και το Πρωτάθλημα Ελλάδας, νικώντας στους τελικούς τον Παναθηναϊκό με συνολικό σκορ νικών 3-2. Την επόμενη χρονιά κατέκτησε με τον Ολυμπιακό την Ευρωλίγκα, για 2η συνεχόμενη φορά.

Ο Παπανικολάου επιλέχθηκε στο νούμερο 48 του NBA Ντραφτ 2012 από τους Νιου Γιορκ Νικς. Ωστόσο, λίγο καιρό αργότερα τα δικαιώματά του παραχωρήθηκαν στους Πόρτλαντ Τρέιλ Μπλέιζερς. Την 1η Ιουλίου 2013, τα δικαιώματα του Παπανικολάου απέκτησαν οι Χιούστον Ρόκετς, μαζί με 2 μελλοντικά ντραφτ πικ, σε μια ανταλλαγή που έστειλε τον Τόμας Ρόμπινσον στους Πόρτλαντ Τρέιλ Μπλέιζερς.

Τον Ιούλιο του 2013, πήρε μεταγραφή στην ισπανική Μπαρτσελόνα, ενώ το 2014 μετακινήθηκε στους Χιούστον Ρόκετς. Το 2015, μετακόμισε στους Ντένβερ Νάγκετς όπου αγωνίστηκε μέχρι τις αρχές του 2016.

Το καλοκαίρι του 2016, επέστρεψε στον Ολυμπιακό όπου αγωνίζεται μέχρι σήμερα.

Εθνική Ομάδα
Ως μέλος της Εθνικής ομάδας Εφήβων, ο Παπανικολάου κέρδισε το αργυρό μετάλλιο στο Ευρωπαϊκό Πρωτάθλημα του 2007 και το χρυσό μετάλλιο στο Ευρωπαϊκό Πρωτάθλημα το 2009, στη Ρόδο, όπου πήρε και τον τίτλο του Πολυτιμότερου Παίκτη του τουρνουά. Επίσης, κέρδισε το αργυρό μετάλλιο στο Παγκόσμιο Πρωτάθλημα το 2009 με την Εθνική Ομάδα Νέων.

Τον Αύγουστο του 2009, έκανε το ντεμπούτο του με την Εθνική Ανδρών σε ένα φιλικό αγώνα. Το 2010 κέρδισε το αργυρό μετάλλιο στο Ευρωπαϊκό Πρωτάθλημα με την Εθνική Νέων, όπου κατατάχθηκε στην καλύτερη ομάδα του τουρνουά.

Το 2011, πήρε θέση στην Εθνική Ανδρών, με την οποία συμμετείχε στο Ευρωμπάσκετ 2011 της Λιθουανίας, στο οποίο η Ελλάδα κατέκτησε την 6η θέση.

Προφίλ Παίχτη
Ένας παίκτης ο οποίος με την ενέργεια και την αθλητική του ικανότητα γεμίζει κάθε γωνία του παρκέ. Πρόκειται για έναν μοντέρνο γκαρντ-φόργουορντ, με ευχέρεια να αγωνιστεί τουλάχιστον σε τρεις θέσεις (2-3-4) με μεγάλη επιτυχία. Είναι καλός σουτέρ τρίων πόντων ενώ λατρεύει να τρέχει στον αιφνιδιασμό και να τελειώνει πολλές φορές τις φάσεις με εντυπωσιακά καρφώματα. Διαθέτει παροιμιώδη νοοτροπία νικητή και χάρη σε αυτήν έχει ήδη πανηγυρίσει πολλούς τίτλους σε εθνικό αλλά και συλλογικό επίπεδο. Εξαιρετικός αμυντικός, χάρη στα μακριά του άκρα και τις αλτικές του ικανότητες, ενώ τον βοηθάει στο παιχνίδι του το γεγονός ότι είναι αριστερόχειρας.

Τίτλοι και Διακρίσεις

Συλλογικοί 
Άρης

 1× Πρωτάθλημα Ελλάδας  εφήβων: 2009
Μπαρτσελόνα
 1×  Λίγκα Καταλονίας: 2013
 1× Πρωτάθλημα Ισπανίας: 2014
1× Ευρωλίγκα Final Four Τετάρτη Θέση: 2014
Ολυμπιακός
 2× Ευρωλίγκα: 2012, 2013
 2× Ευρωλίγκα Φιναλίστ: 2010, 2017, 2023
Ευρωλίγκα Final Four Τετάρτη Θέση: 2022
 4× Πρωταθλήματα Ελλάδος: 2012, 2016, 2022, 2023
 4× Κύπελλα Ελλάδος: 2010, 2011 , 2022, 2023
 2× Σούπερ Καπ Ελλάδας: 2022, 2023

Διεθνείς 
Εθνική Ελλάδας

 Αργυρό μετάλλιο στο Ευρωπαϊκό Πρωτάθλημα Εφήβων: (2007)
 Χρυσό μετάλλιο στο Ευρωπαϊκό Πρωτάθλημα Εφήβων: (2008)
 Αργυρό μετάλλιο στο Παγκόσμιο Πρωτάθλημα Νέων: (2009)
 Χρυσό μετάλλιο στο Ευρωπαϊκό Πρωτάθλημα Νέων: (2009) 
 Αργυρό μετάλλιο στο Ευρωπαϊκό Πρωτάθλημα Νέων: (2010)

Ατομικοί 
Με Συλλόγους
 Πολυτιμότερος παίκτης του Ελληνικού Πρωταθλήματος  εφήβων: (2009)
 Καλύτερος Αμυντικός του Πρωτάθλημα Ελλάδας εφήβων: (2009)
 Καλύτερη Πεντάδα του Πρωτάθλημα Ελλάδας εφήβων: (2009)
 Πολυτιμότερος Παίκτης του Ελληνικού All-Star Game Νέων: (2009)
 Πολυτιμότερος παίκτης των τελικών στο Πρωτάθλημα Ελλάδας: (2012)
 2 x Καλύτερος νέος Παίκτης στο Πρωταθλήμα Ελλάδας: (2009, 2012)

 4 × Καλύτερη Πεντάδα στο Πρωταθλήμα Ελλάδας: (2012, 2013, 2017, 2023)
 Καλύτερος Αμυντικός στο Πρωτάθλημα Ελλάδας: (2012) 
 5× Καλύτερη Αμυντική Πεντάδα στο Πρωταθλήμα Ελλάδας: (2012,  2013, 2017, 2018, 2019)
 Πολυτιμότερος Παίκτης στο Πρωταθλήμα Ελλάδας από το Eurobasket.com's: (2012)
 Euroleague Rising Star 2013 (Καλύτερος νέος παίκτης της Ευρωλίγκα για τη σεζόν 2012-2013)
 Πρώτος σκόρερ στο τελικό της Ευρωλίγκας: (2012)
 2 × Πολυτιμότερος Παίκτης της Αγωνιστικής στην Ευρωλίγκα: (Top 16 14η αγωνιστική 2012/13), (17η αγωνιστική 2018/19)
 5× Μέλος των Καλύτερων Αμυντικών της Ευρωλίγκας: (2017, 2018, 2019, 2022, 2023)
Καλύτερος Αμυντικός στην Ευρωλίγκα από το Eurohoops.net: (2018)
 Μέλος της Καλύτερης Αμυντικής Πεντάδας στην Ευρωλίγκα από το Brainbasketball.com: (2020)
Μέλος της Καλύτερης Πενταδας  του Ολυμπιακού για την Δεκαετία 2010-2020

Ρεκόρ με τον Ολυμπιακό 
 Πρώτος σε κλεψίματα στην ιστορία του Ολυμπιακού στην Ευρωλίγκα
Με Εθνική Ομάδα
 Πολυτιμότερος Παίκτης του Ευρωπαϊκού Πρωταθλήματος Εφήβων (2009)
 2 x Μέλος της Καλύτερης Πενταδας του Ευρωπαϊκού Πρωταθλήματος Νέων (2009, 2010)

Παραπομπές

Εξωτερικοί σύνδεσμοι 
 Επίσημη Ιστοσελίδα: kostaspapanikolaou.com 
 
 
  Κώστας Παπανικολάου, στατιστικά στην επίσημη ιστοσελίδα του Παγκοσμίου Κυπέλλου Καλαθοσφαίρισης 2010.

Έλληνες καλαθοσφαιριστές
Σμολ φόργουορντ
Πάουερ φόργουορντ
Καλαθοσφαιριστές Εθνικής Ελλάδας
Καλαθοσφαιριστές Εθνικής Ελλάδας Κ19
Καλαθοσφαιριστές Εθνικής Ελλάδας Κ18
Καλαθοσφαιριστές Εθνικής Ελλάδας Κ16
Καλαθοσφαιριστές Παγκοσμίου Κυπέλλου 2019
Καλαθοσφαιριστές Άρη
Καλαθοσφαιριστές ΟΣΦΠ
Καλαθοσφαιριστές Α1 Εθνικής Ελλάδας
Καλαθοσφαιριστές Μπαρτσελόνα
Έλληνες καλαθοσφαιριστές στο εξωτερικό
Καλαθοσφαιριστές Χιούστον Ρόκετς
Έλληνες καλαθοσφαιριστές στο NBA
Καλαθοσφαιριστές Ντένβερ Νάγκετς
Καλαθοσφαιριστές Παγκοσμίου Πρωταθλήματος 2014
Καλαθοσφαιριστές Ευρωμπάσκετ 2022
Καλαθοσφαιριστές Παγκοσμίου Κυπέλλου 2023